ສະບາຍດີ ປີໃໝ່! ວີໂອເອ-ລາວ ຂໍຝາກເພງ ອ່ວຍພອນປີໃໝ່ ແກ່ທ່ານຜູ້ຟັງ ທຸກໆທ່ານ
ເນື່ອງໃນວາລະດີຖີ ຂຶ້ນປີໃໝ່ລາວ 2558 ນີ້ ວີໂອເອ-ລາວ ຂໍອ່ວນພອນໄຊ ໃຫ້ບັນດາທ່ານ ຈົ່ງມີແຕ່ໂຊກລາບ ສົດຊື່ນສົມຫວັງ ອາຍຸ ວັນນະ ສຸຂະ ພະລະ ເຖີ້ນ.
ສະບາຍດີ ປີໃໝ່ ທ່ານຜູ້ຟັງທຸກໆທ່ານ ລາຍການດົນຕີຂອງເຮົາຄືນນີ້ ກໍຂໍບັນເທິງທ່ານດ້ວຍເພງປີໃໝ່ ເພື່ອໃຫ້ແທດເໝາະກັບບັນຫາກາດເນາະ ຊຶ່ງຄິດວ່າ ຢູ່ໃນປະເທດລາວ ແລະປະຊາຄົມລາວໃນທົ່ວໂລກ ເວລານີ້ ກໍຄົງກຳລັງສະຫລອງກັນຢ່າງມ່ວນຊື່ນແນ່ນອນ ຂ້າພະເຈົ້າດີໃຈທີ່ໄດ້ມາຈັດລາຍການນີ້ ຟັງເພງມ່ວນໆກັບບັນດາທ່ານ  ແທນວັນນະສອນ ຊຶ່ງເວລານີ້ ກໍຄົງກຳລັງສະຫລອງຢູ່ຫລວງພະບາງພຸ້ນບໍ່ຈັກ ເພື່ອບໍ່ໃຫ້ເສຍເວລາ ຂ້າພະເຈົ້າຂໍອວຍພອນປີໃໝ່ແກ່ທຸກໆທ່ານທີ່ກຳລັງຟັງຢູ່ ແລະພີ່ນ້ອງລາວໃນທົ່ວໂລກ ດ້ວຍເພງຈັງຫວະຄຶກຄື້ນສະໄໝນິຍົມເພງນີ້ ປີໃໝ່ມາແລ້ວ ຂອງຄະນະສາຍສຳພັນ ທີ່ປະເທດການາດາ ກໍຂໍອ່ວຍພອນໃຫ້ທຸກໆທ່ານຈົ່ງມີແຕ່ຄວາມສຸກຄວາມຈະເລີນ ພະລານາໄມແຂງແຮງ ປາດສະຈາກໂຣກໄພໄຂ້ເຈັບ ດັ່ງໃນເພງນີ້ ຜ່ານໄປນັ້ນກໍຄື ເພງປີໃໝ່ມາແລ້ວຂອງຄະນະສາຍສຳພັນທີ່ມົງເຣອາລ ປະເທດການາດາ ພາຍໃຕ້ການນຳພາຂອງອະນຸສັກ ທຳມະວົງສາ ຫວັງວ່າຄົງຖືກໃຈທ່ານຜູ້ຟັງ ໂດຍສະ ເພາະບັນດາທ່ານທີ່ມັກເຕ້ນຈັງວະ ປັດສະລົບ ອອກກຳລັງກາຍ ເອົາ ບັດນີ້ ຂ້າພະເຈົ້າ ຈະໃຫ້ ສິນລະປິນລາວ ທີ່ປະເທດຝຣັ່ງກັນ ແຊມ ກັບ ໂຍໂກະ ມາອ່ວຍພອນບັນດາທ່ານ ໃນເພງ ປີໃໝ່ແລ້ວແກ້ວຕາ ຫວານໆຊຶ້ງໆ ໂຣແມນຕິກດີ ຂໍໃຫ້ມີຄວາມສຸກກັບເພງນີ້ ຟັງຜົນງານຂອງສິນລະປິນລາວໃນຕ່າງປະເທດກັນແລ້ວ ບັດນີ້ມາຟັງສຽງຮ້ອງຂອງສິນລະ ປິນໃນປະເທດລາວ ເປັນເພງສຸດທ້າຍ ກ່ອນຈາກກັນ ເນື່ອງໃນວາລະປີໃໝ່ລາວນີ້ ຂ້າ ພະເຈົ້າຂໍມອບພອນໃຊອັນປະເສີດທຸກຢ່າງແກ່ບັນດາທ່ານ ບໍ່ວ່າຈະເປັນໂຊກລາບ ອາຍຸ ວັນນະ ສຸຂະພະລະ ຄວາມສຸກຄວາມວັດທະນາຖາອວນ ຈົ່ງເກີດແກ່ທຸກໆທ່ານແລະ ຄອບຄົວ ເອົາ ຂ້າພະເຈົ້າຂໍໃຫ້ອູ່ແກ້ວ ໄຊຍະວົງ ມາອ່ວຍພອນທ່ານຕື່ມອີກ ໃນເພງນີ້ ພອນປີໃໝ່ ຂໍໃຫ້ທຸກໆທ່ານ ຈົ່ງນອນຫລັບຝັນດີ ລາຕີສະຫວັດ